text: পুরাতন ঢাকা কেন্দ্রীয় কারাগার ছিল ঢাকায় অবস্থতি বাংলাদেশের সবচেয়ে বড় কারাগার। এটি পুরান ঢাকার চানখাঁরপুলে অবস্থিত। ঢাকা বিভাগের এবং বাংলাদেশের বিভিন্ন আদালতে সাজাপ্রাপ্ত আসামীদের এখানে দন্ডপ্রদানের জন্য আটক রাখা হত। এছাড়াও ঢাকা শহরের বিভিন্ন থানার মামলায় বিচারাধীন লোকদিগকে, বিচারকালীন সময়ে আটক রাখার স্থান হিসেবেও কারাগারটি ব্যবহৃত হত। ১৯৭৫ সালের ৩ নভেম্বার এই কারাগারে আটক জাতীয় চার নেতাকে হত্যা করা হয়।
  
  ইতিহাস
  ব্রিটিশ শাসনের আগে বর্তমান কারাগারের জায়গায় একটি মুঘল দুর্গ ছিল। ১৯শ শতাব্দীর গোড়ার দিকে, দুর্গটি সংস্কার করা হয় এবং জেলে রূপান্তর করা হয়। ১৮৩৬ সাল পর্যন্ত কোতোয়ালি থানাও এই অবস্থানে অধিষ্ঠিত ছিল। ১৮৩৩ সালের রেকর্ডে দেখা যায় যে তখন এই কারাগারে ৮০০ জন বন্দী থাকার সক্ষমতা ছিল। তবে কারাগারে প্রতিদিন গড়ে ৫২৬ জন বন্দী থাকত। পরে ঢাকা কারাগারকে পূর্ব বাংলার কেন্দ্রীয় কারাগারে রূপান্তরিত করা হয়।
  
  ২০১৬ সালের ২৯ জুলাই এ কারাগারটি পরিত্যক্ত ঘোষণা করা হয় এবং ঢাকার কেরানীগঞ্জে নতুন করে ঢাকা কেন্দ্রীয় কারাগার নির্মাণ করা হয়।
  
  ওয়ার্ড ও এলাকা 
  ঢাকা কেন্দ্রীয় কারাগার অভ্যন্তরে বেশ কয়েকটি এলাকায় বিভক্ত ছিল। অপ্রাপ্তবয়স্ক, বৃদ্ধ ও মহিলাদের পৃথক রাখা হত। বিদেশী নাগরিকদের জন্যও পৃথক স্থান ছিল।
  
   আমদানী
   বহির্গমন
   কেস টেবিল
   খাতা
   সেল
   ফরেন সেড
   মেন্টাল
   দফা
   চৌকা
   কনডেমন্ড সেল
   ফাঁসির মঞ্চ
  
  ভবিষ্যৎ পরিকল্পনা
  পুরান ঢাকার ইতিহাস-ঐতিহ্যের সঙ্গে মিল রেখে সাংস্কৃতিক কেন্দ্র হিসেবে গড়ে তোলার পরিকল্পনা নেয়া হয়েছে পুরোনো কেন্দ্রীয় কারাগার। বঙ্গবন্ধু শেখ মুজিবুর রহমান ও জাতীয় চার নেতার কারাস্মৃতিজড়িত এই স্থাপনা জাদুঘর হিসেবে সংরক্ষণ করার উদ্যোগ নেয়া হয়েছে। এখানে তৈরি হবে পার্ক, মাঠ, কমিউনিটি সেন্টারসহ নানান নাগরিক সুবিধা।
  
  তথ্যসূত্র
  
  বিষয়শ্রেণী:বাংলাদেশের কারাগার
  বিষয়শ্রেণী:ঢাকার ভবন ও স্থাপনা
title: পুরাতন ঢাকা কেন্দ্রীয় কারাগার